झांसी रोड थाने के सिपाही की उरई में सड़क हादसे में मौत
ग्वालियर| उत्तरप्रदेश के उरई-जालौन में केस डायरी तथा वारंट लेकर गए झांसी रोड थाने के सिपाही की उरई के पास सड़क हादसे में मौत हो गई। सिपाही सोमदत्त तिवारी बस में सवार थे और बस पेड़ से टकरा गई। हादसा रविवार की शाम का है। हादसे की सूचना मिलते ही मृतक के परिजन उरई रवाना हो गए।
झांसी रोड थाने में पदस्थ सिपाही सोमदत्त तिवारी (42) रविवार को उरई-जालौन केस डायरी, वारंट तथा अन्य दस्तावेज लेकर जा रहे थे। उनकी बस उरई के नजदीक पहुंची तभी ड्राइवर का नियंत्रण बस से हट गया और बस पेड़ से टकरा गई। हादसे में 10 यात्री घायल हुए जबकि सोमदत्त की मौत हो गई। हादसे की सूचना उरई पुलिस ने झांसी रोड थाने की पुलिस को दी। श्री तिवारी पुलिस लाइन में परिवार के साथ रहते थे। उनके दो बेटे हैं।
bho_Deva hin_Deva hin_Deva